

Δελτίο Τύπου

**Πλειστηριασμών συνέχεια..!**

Μετά τη διακοπή του Αυγούστου, οι πλειστηριασμοί συνεχίζονται, κάθε Τετάρτη, στις δικαστικές αίθουσες της χώρας. Αύριο, Τετάρτη 6/9/2017, στα Δικαστήρια Αγρινίου πλειστηριάζεται επαγγελματική εγκατάσταση συμπολίτη μας!

Είναι γνωστό οι Έλληνες πολίτες έχουν πληρώσει σημαντικό μέρος των δανείων τους(πάρα πολλοί το μεγαλύτερο μέρος τους), όμως κινδυνεύουν άμεσα να χάσουν τα ελάχιστα περιουσιακά τους στοιχεία, εξ αιτίας της μνημονιακής λαίλαπας που έχει ελαχιστοποιήσει το λαϊκό εισόδημα, που κι αυτό το εξαφανίζει ο ακόρεστος φορολογικός Μινώταυρος, για να εξασφαλίζονται οι ανακεφαλαιώσεις των ντόπιων τραπεζών και των τοκογλυφικών δόσεων της ΕΚΤ και του ΔΝΤ.

**Η Λαϊκή Ενότητα** κι αυτή τη φορά, όπως πάντα, στηρίζει τους απροστάτευτους συμπολίτες μας και τη λαϊκή τους περιουσία που κινδυνεύει από τα γεράκια των τραπεζιτών.

Καλούμε όλους τους συμπολίτες, όλες τις συλλογικότητες του Αγρινίου και της ευρύτερης περιοχής, να παρευρεθούν αύριο, Τετάρτη, 6 Σεπτέμβρη 2017, ώρα 15:00’, στα Δικαστήρια Αγρινίου, για να ματαιώσουμε κι αυτόν τον πλειστηριασμό και να ανακουφίσουμε μια ακόμα οικογένεια συμπολιτών μας.

***Ματαιώνοντας τους πλειστηριασμούς, ματαιώνουμε μέρος της βαρβαρότητας των πολιτικών της κυβέρνησης ΣΥΡΙΖΑ-ΑΝΕΛ και όλων των μνημονιακών δυνάμεων!***

**Κανένα σπίτι στα χέρια τραπεζίτη!**